# La meva família i altres animals (sèrie de televisió)

* Per al llibre vegeu La meva família i altres animals.
La meva família i altres animals (títol original en anglès: My Family and Other Animals) és una sèrie de televisió britànica de 1987 produïda per la BBC i dirigida per Peter Barber-Fleming. Està basada en el llibre autobiogràfic de Gerald Durrell, La meva família i altres animals, que descriu el temps que la seva família va passar a l'illa grega de Corfú entre el 1935 i el 1939. La sèrie consta de deu episodis i es va emetre per primera vegada entre el 17 d'octubre i el 19 de desembre de 1987.

## Argument

Basada en el llibre del mateix nom de Gerald Durrell, que ja s'ha convertit en un clàssic universal, la sèrie narra les peripècies d'una família insòlita, desbaratada i molt poc convencional que decideix abandonar la grisa i plujosa Anglaterra per instal·lar-se a l'assolellada i paradisíaca illa grega de Corfú. Entre la fauna de l'illa que estudia Gerald, aleshores un noi aprenent de científic, hi trobarem els excèntrics i originals membres de la seva família, en una producció intel·ligent, plena de sentit de l'humor i d'una particular tendresa.

## Repartiment

* Darren Redmayne com a Gerry (Gerald Durrell) – 10 episodes
* Hannah Gordon com a senyora (Louisa) Durrell – 10 episodes
* Brian Blessed com a Spiro Halikiopoulos – 10 episodes
* Anthony Calf com a Larry (Lawrence Durrell) – 10 episodes
* Guy Scantlebury com a Leslie Durrell – 10 episodes
* Sarah-Jane Holm com a Margo (Margaret Durrell) – 10 episodes
* Christopher Godwin com a doctor Theodore Stephanides - 7 episodis
* John Normington com a Kralefsky – 3 episodis
* Dina Konsta com a Lugaretzia – 3 episodis
* Paul Rhys com a George (Wilkinson) – 2 episodis
* Angela Barlow com a senyora Harcum – 2 episodis
* George Dialegmenos com a Kosti – 2 episodis
* Tonis Giakovakis com a doctor Androuchelli – 2 episodis
* Mihalis Giannatos com a Yani – 2 episodis
* Edward Parsons com a senyor Harcum – 2 episodis
* Christos Efthimiou com a Theodosius – 1 episodi
* David Gant com a Zatopec – 1 episodi
* Bob Goody com a Durant – 1 episodi
* Philip Herbert com a Michael – 1 episodi
* Ayub Khan-Din com a Yasha – 1 episodi
* Evelyn Laye com a senyora Kralefsky – 1 episodi
* Charmian May com a Melanie, contessa de Torro – 1 episodi
* Cathy Murphy com a Jonquil – 1 episodi
* Stathis Psaltis com a Home de les Cetònies – 1 episodi
* Nick Reding com a Peter – 1 episodi
* Evagelia Samiotaki com a Agathi – 1 episodi
* Hristos Valavanidis com a duaner – 1 episodi.

## Banda sonora

La banda sonora de la sèrie va ser escrita per Daryl Runswick. Inclou els següents temes:
* Main Theme
* The Rose-Beetle Man
* Caterpillars and Spiders
* Spiro and the Scorpions
* Sleep and Cypresses
* Gerry and Roger
Xiulador: Ken Barrie. Cantadora: Mary King.

## Referències

* 1 2 3 My Family and Other Animals (1987 series) en IMDb.
* 1 2 Douglas Botting, Gerald Durrell: The Authorised Biography, HarperCollins, 1999.
* ↑ Gerald Durrell, La meva família i altres animals (traducció: Pep Julià), Barcelona: Empúries, 1988; sisena edició: 2014.
* ↑ Daryl Runswick, My Family & Other Animals.

## Enllaços externs

* My Family and Other Animals (sèrie de 1987) en IMDb.
* Banda sonora completa de la sèrie.